Trump tok jackpot i Las Vegas
Den eneste sannsynlige muligheten for at Donald Trump ikke skal bli republikanske presidentkandidaten i 2016, ligger i kampen om annenplassen. I følge foreløpige opptellinger og valgdagsmålinger ligger Rubio og Cruz omtrent likt på rundt halvparten av Trumps oppslutning. Holder trenden seg må en av dem ut og den andre overta hans velgere, om Trump skal slås. Dessverre for dem begge har de akkurat så stor oppslutning at ingen av dem vil gi seg. Det er en drømmesituasjon for Trump: De to vil intensivere kampen seg i mellom og han kan surfe ubesværet inn i Supertirsdag neste uke, når tolv stater går til valg. Jo lengre Cruz og Rubio holder ut, jo sikrere vil Trump bli. Det er ennå tidlig i stemmegivningen, men det er verdt å merke seg at i følge CNNs valgdagsmåling har Trump gjort det uventet bra blant Nevadas store spansktalende befolkning, med 44 prosent av stemmene. Rubio og Cruz som begge har latinobakgrunn havnet på henholdsvis 29 og 18 prosent. Det øker troen på at ham innad i partiet, og øker samtidig sannsynligheten for at han også kan velges som president.
I verdens gamblinghovedstad hvor han har sitt eget luksushotell tok Donald Trump dobbelt så mye stemmer som Ted Cruz og Marco Rubio.